CELEX: 62013CN0471
Language: hr
Date: 2013-09-02 00:00:00
Title: Predmet C-471/13: Zahtjev za prethodnu odluku koji je 2. rujna 2013. uputio Amtsgericht Rüsselsheim (Njemačka) — Peter Link protiv Condor Flugdienst GmbH

23.11.2013   
            
            
               HR
            
            
               Službeni list Europske unije
            
            
               C 344/45
            
         Zahtjev za prethodnu odluku koji je 2. rujna 2013. uputio Amtsgericht Rüsselsheim (Njemačka) — Peter Link protiv Condor Flugdienst GmbH
   (Predmet C-471/13)
   2013/C 344/78
   Jezik postupka: njemački
   
      Sud koji je uputio zahtjev
   
   Amtsgericht Rüsselsheim
   
      Stranke u glavnom postupku
   
   
      Tužitelj: Peter Link
   
      Tuženik: Condor Flugdienst GmbH
   
      Prethodna pitanja
   
   
               1.
            
            
               Postoji li pravo na odštetu sukladno članku 6. i 7. Uredbe (EZ) 261/2004 (1) i u slučaju kada dolazak prvotno rezerviranog leta kasni više od 3 sata, a putnici su u međuvremenu — nakon što je već nastupilo značajno zakašnjenje odlaznog leta — dobrovoljno, samostalno i na vlastiti trošak pronašli nadomjesni let kod drugog zračnog prijevoznika i zato se nisu ukrcali na prvotno rezervirani let, pri čemu su putnici nadomjesnim letom prispjeli u odredišnu zračnu luku više od 3 sata kasnije u odnosu na planirano vrijeme dolaska prvotno rezerviranog leta?
            
         
               2.
            
            
               Ukoliko na prvo pitanje treba dati potvrdan odgovor: Je li za nastanak prava sukladno člancima 6. i 7. Uredbe (EZ) 261/2004 bitno to što je dobrovoljan i samostalan izbor nadomjesnog leta kod drugog zračnog prijevoznika uslijedio u trenutku u kojem je zakašnjenje u svakom slučaju — sukladno članku 6. stavku 1. točki (c) iii) i članku 8. stavku 1. točki (a) Uredbe (EZ) 261/2004 — već iznosilo pet sati?
            
         
      (1)  Uredba (EZ) br. 261/2004 Europskog parlamenta i Vijeća od 11. veljače 2004. o utvrđivanju općih pravila odštete i pomoći putnicima u slučaju uskraćenog ukrcaja i otkazivanja ili dužeg kašnjenja leta u polasku te o stavljanju izvan snage Uredbe (EEZ) br. 295/91; SL L 46, str. 1.